
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par Labklājības ministrijas tīmekļvietnes https://cilveksnevisdiagnoze.lv/ pilnas kodu bāzes (avota koda) kopijas nodošanu bezatlīdzības lietošanā sociālajam uzņēmumam – sabiedrībai ar ierobežotu atbildību "Ligero"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Publiskas personas finanšu līdzekļu un mantas izšķērdēšanas novēršanas likuma (turpmāk - Izšķērdēšanas novēršanas likums) 5.panta otrās daļas 2.1 punkts, 5.panta piektā daļa.
1.2. Mērķis
Mērķa apraksts
Rīkojuma projekta mērķis ir nodot Labklājības ministrijas tīmekļvietnes www.cilveksnevisdiagnoze.lv pilnas kodu bāzes (avota koda) kopiju bezatlīdzības lietošanā sociālajam uzņēmumam – sabiedrībai ar ierobežotu atbildību "Ligero"" (turpmāk – SIA "Ligero").
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Eiropas Sociālā projekta Nr. 10.1.2.0/18/TP/007 "Tehniskā palīdzība sabiedrības informēšanai labklājības jomā (2.kārta)" ietvaros Labklājības ministrija 2020. gada 31. jūlijā izsludināja iepirkumu Nr.  LRLM2020/28-3-12/16/TP par informatīvās kampaņas par iekļaujošu nodarbinātību "Dara citādi – izdara tāpat" īstenošanu (turpmāk – kampaņa) un 2020. gada 21. decembrī ar iepirkuma uzvarētāju noslēdza līgumu Nr. LM2020/24-1-1327/73e par informatīvās kampaņas par iekļaujošo nodarbinātību īstenošanu (turpmāk – līgums).

Kampaņas ietvaros, par 6 500 euro (bez pievienotās vērtības nodokļa) tika izstrādāta tīmekļvietne https://cilveksnevisdiagnoze.lv/cilveki-ar-invaliditati-dara-citadi-izdara-tapat/ (turpmāk – tīmekļvietne). Kampaņas īstenošanas laikā tīmekļvietnē tika izveidota darba meklētāju sludinājumu sadaļa, kas pēc kampaņas noslēguma 2021. gada 21. septembrī tika slēgta.

Saskaņā ar līguma 5.2. apakšpunktu intelektuālā īpašuma tiesības, kas rodas, tiek radītas vai tiek iegūtas līguma izpildes laikā, pieder pasūtītājam pēc līgumcenas samaksas par sniegto pakalpojumu.

Tīmekļvietnes pilnas kodu bāzes (avota koda) kopijas bilances vērtība ir 6 500 euro.
Problēmas un risinājumi
Problēmas apraksts
2025. gada 26. septembrī Labklājības ministrija ir saņēmusi sociālā uzņēmuma "Sonido" un SIA "Ligero" vēstuli ar lūgumu nodot SIA "Ligero" bezatlīdzības lietošanā Labklājības ministrijas tīmekļvietnes pilnas kodu bāzes (avota koda) kopiju, lai sociālais uzņēmums to varētu izmantot par pamatu darba sludinājumu tīmekļvietnes izveidei, kas būtu īpaši pielāgota sociālās atstumtības riskam pakļauto personu grupām. SIA "Ligero" uzsver, ka nav iecerējusi pārņemt Labklājības ministrijas tīmekļvietnes mājaslapas satura vai domēna vārda tiesības, un koda kopijas nodošana nekādā veidā neietekmēs www.cilveksnevisdiagnoze.lv darbību un pārvaldību.

Saskaņā ar Izšķērdēšanas novēršanas likuma 5.panta piekto daļu lēmumu par publiskas personas mantas nodošanu bezatlīdzības lietošanā sociālajam uzņēmumam pieņem Ministru kabinets. Publiskas personas mantu bezatlīdzības lietošanā sociālajam uzņēmumam nodod uz laiku, kamēr tam ir spēkā attiecīgais statuss, bet ne ilgāku par 10 gadiem. Publiskas personas mantu bezatlīdzības lietošanā sociālajam uzņēmumam var nodot atkārtoti.

Autortiesību likuma 4. pantā sniegts ar autortiesībām aizsargātu darbu (autortiesību objektu) piemērveida uzskaitījums, tostarp šā panta 1. punktā norādīti literārie darbi un kā viens no literāru darbu piemēriem (iekavās) minētas datorprogrammas (ar autortiesībām tiek aizsargāts datorprogrammas pirmkods, objektkods un izstrādes materiāli).

Izstrādājot rīkojuma projektu, Labklājības ministrija ir lūgusi Kultūras ministriju sniegt skaidrojumu par Autortiesību likuma piemērošanu attiecībā uz tīmekļvietnes kodu bāzes (avota koda) kopijas nodošanu bezatlīdzības lietošanā sociālajam uzņēmumam.

Kultūras ministrijas ieskatā tīmekļvietnes pirmkods (avota kods) varētu būt uzskatāms par autortiesību objektu, uz kuru attiecināma Autortiesību likumā paredzētā tiesiskā aizsardzība.
Saskaņā ar Autortiesību likuma 39.1 pantu autors ir tiesīgs rīkoties ar savām mantiskajām tiesībām jebkādā veidā, tostarp:
          1) tās atsavināt (piemēram, pārdot vai dāvināt);
          2) izsniegt atļauju darba izmantošanai – licences vai licences līguma veidā.
          Ja saskaņā ar līgumu autors atsavina savas mantiskās tiesības citai personai (piemēram, pasūtītājam), tad visas autora mantiskās tiesības pāriet minētajai personai, bet autors vairs nav tiesīgs izmantot savu darbu.
          Savukārt, ja autors noslēdz licences līgumu ar citu personu, tad minētā persona iegūst darba izmantošanas tiesības līgumā noteiktajā termiņā un apjomā, bet autors saglabā savas mantiskās tiesības un ir tiesīgs gan pats izmantot savu darbu, gan arī slēgt licences līgumus ar citiem izmantotājiem.
Ņemot vērā iepriekš minēto un vēstules autoru iesniegumā norādīto, ka tīmekļvietne paliek Labklājības ministrijas īpašumā un ka sociālajam uzņēmumam tiek nodota tīmekļvietnes pirmkoda (avota koda) kopija, Kultūras ministrijas ieskatā visatbilstošākais risinājums būtu licences līguma slēgšana ar sociālo uzņēmumu, kas ļautu sociālajam uzņēmumam iegūt visas nepieciešamās attiecīgās datorprogrammas izmantošanas tiesības, tostarp tiesības veikt datorprogrammas izmaiņas.
Risinājuma apraksts
Ņemot vērā minēto, ir izstrādāts rīkojuma projekts, kas paredz nodot Labklājības ministrijas tīmekļvietnes pilnas kodu bāzes (avota koda) kopiju bezatlīdzības lietošanā SIA "Ligero".
Pirmkoda kopijas nodošana bezatlīdzības lietošanā SIA "Ligero" ir lietderīga, ņemot vērā uzņēmuma darbības specifiku, pieredzi un kompetenci darba integrācijas jomā. SIA "Ligero" ir darba integrācijas sociālais uzņēmums, kura darbība ir vērsta uz sociālās atstumtības riskam pakļauto personu integrāciju darba tirgū. Uzņēmums plāno pirmkoda kopiju izmantot par pamatu darba sludinājumu tīmekļvietnes izveidei, kas īpaši pielāgota šo personu vajadzībām, tādējādi veicinot viņu iekļaušanos darba tirgū.
Ņemot vērā SIA "Ligero" pieredzi darba integrācijas jomā un darbā ar sociālās atstumtības riskam pakļautajām personām, pirmkoda kopijas nodošana tieši šim sociālajam uzņēmumam nodrošina tās mērķtiecīgu izmantošanu atbilstoši paredzētajam sociālajam mērķim.
Vienlaikus Labklājības ministrija saglabā mantiskās autortiesības un kontroli pār pirmkoda izmantošanu, nosakot tā izmantošanas mērķi, termiņu un citus nosacījumus. Līgumā tiks paredzēts pienākums pēc lietošanas termiņa beigām izbeigt pirmkoda kopijas izmantošanu, kā arī ministrijas tiesības pārbaudīt šo nosacījumu ievērošanu.
Komercdarbības atbalsta kontroles likuma (turpmāk - KAKL) 5.pantā ietvertās komercdarbības atbalsta pazīmes, proti, pretendentam tā saimnieciskās darbības veikšanai tiktu bez atlīdzības piešķirti (1) publiskie līdzekļi (publiskas personas īpašums - tīmekļvietnes pilnas kodu bāzes (avota koda) kopija), kas tam rada (2) selektīvu, (3) ekonomisko priekšrocību un (4) nevar tikt izslēgts, ka piešķirtais atbalsts rada ietekmi uz tirdzniecību un konkurenci Eiropas Savienības iekšējā tirgū. Attiecīgi, piešķirot atbalstu sociālajam uzņēmumam SIA "Ligero", jāpiemēro atbilstoša komercdarbības atbalsta regulējuma nosacījumi. Ņemot vērā potenciālo ekonomisko priekšrocību, kas veidojas no publiskas personas mantas bezatlīdzības lietošanas, tīmekļvietnes pilnas kodu bāzes (avota koda) kopijas nodošana bezatlīdzības lietošanā ir kvalificējama kā komercdarbības atbalsts saskaņā ar KAKL 5. pantā noteiktajām komercdarbības atbalsta pazīmēm, līdz ar to tiks ievērots de minimis atbalsta regulējums, t.i., Eiropas Komisijas 2023. gada 13. decembra Regula (ES) 2023/2831 par Līguma par Eiropas Savienības darbību 107. un 108. panta piemērošanu de minimis atbalstam.
Minēto atbalstu kā ad-hoc atbalstu atbilstoši KAKL 1. panta otrās daļas pirmajam punktam un ievērojot KAKL 10. panta trešajā daļā noteikto piešķirs Labklājības ministrija, slēdzot licences līgumu ar SIA "Ligero".
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
personas ar invaliditāti
Ietekmes apraksts
Tiek veicināta sociālās atstumtības riskam pakļauto personu integrācija darba tirgū.
Juridiskās personas
Nē
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Projekta īstenošanai nav nepieciešami papildus līdzekļi no valsts un pašvaldību budžeta. 
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
-
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
-
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
-
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Labklājības ministrija
Sabiedrība ar ierobežotu atbildību "Ligero""
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Jā
Apraksts
Tiek veicināta sociālās atstumtības riskam pakļauto personu integrācija darba tirgū.
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

